16. Nea mohlala wa kamoo leina la Modimo le ilego la dirišwa ka gona ka pukung yeo e gatišitšwego la pele ka ngwaga wa 1640. Taba ye bohlokwa mabapi le peakanyo ya bongnaga ke gore ge o nyaka go adima tšhelete o swanetše go fa karanti (security) malebana le pušetšo ya tšhelete yeo. Ge o se na le bongwadišo bja bong (title deed) mabapi le naga gona ga o kgone go e diriša bjalo ka karanti ye e tlaleletšago (collateral). Se se ka tšewa go ba tšhitišo, eupša nagana ka mokgwa wo: ge o ka tlama (bond) naga ya gago wa ngwadiša setlamo seo gore se hole mokgatlo wa tšhelete (panka), gona o fiwa kadimo, eupša ge o ka palelwa ke go bušetša kadimo yeo ka lebaka lefe kapa lefe, mokgatlo wa tšhelete o tlo rekiša naga ya gago go kgonthiša pušetšo ya tšhelete ye o e kolotago. Ye ke theo ye e tiilego ekonoming ya papatšo ye e lokologilego (free market economy), lenaneong la bokapitale (capitalist system) (leo le šomago lefaseng ka bophara). Eupša wena motšweletši yo o hlabologago o swanetše go ithuta go ba motšweletši ntle le go ipakela dikgonagalokotsi (risks) malebana le tšohle tše o di dirago. Ke ka lebaka le ke kgolwago gore o swanetše go thoma ka gonyane ntle le go itlama ka dikadimo tše kgolo - gore ge dilo di sa sepele ka tshwanelo o se lahlegelwe ke tšohle tše o di šometšego. Go ya ka lenaneo la nagakopanelo (communal land system) leo le laolwago ke baetapele ba setšo, o ka thoma go lema seripeng sa naga seo kgoši e go abelago sona, mme ge o tšwela pele gabotse o ka "hira" naga ya baagišani ba gago bao ba sa lemego ka bobona. Gopola gore mongwe le mongwe ga se motšweletši, goba ga a nyake go ba motšweletši. Re na le mehlala ye mmalwa ya batšweletšikgwebo ba ba atlegilego bao ba lemago nagakopanelo mme ba se nago le hektare e tee yeo e lego ya bona.